เดือนที่แล้วปจด.แฟนผมมาวันที่12แล้วเดือนนี้ก็มาวันที่12 ปกติแฟนปวดท้องมากแต่มาครั้งนี้ไม่ปวดมันผิดปกติมั้ยมันใช่ประจำเดือนมั้ย
สวัสดีค่ะ หากประจำเดือนในรอบที่แล้วมาวันที่ 12 พ.ย. แล้วในเดือนนี้มาวันที่ 12 ธ.ค. เท่ากับมีระยะห่างที่ 30 วัน ถือว่ามีระยะห่างระหว่างรอบประจำเดือนที่ปกติดี ซึ่งหากได้มีเลือดออกมานาน 2-7 วัน ก็จะถือว่าเป็นประจำเดือนที่ปกติดี ส่วนการที่ไม่มีอาการปวดท้องขณะมีประจำเดือน ทั้งๆ ที่ปกติเคยมีอาการปวดประจำเดือนมาก่อน ก็ไม่ได้ถือว่าผิดปกติอะไรค่ะ เพราะอาการปวดท้องขณะมีประจำเดือน รวมถึงอาการอื่นๆ ก็ไม่จำเป็นต้องเกิดขึ้นในทุกรอบของการมีประจำเดือน หรืออาการต่างๆ ในแต่ละรอบที่มีประจำเดือน ก็อาจไม่เหมือนกันก็ได้ค่ะ